open-index/open-wikipedia-markdown huggingface dataset:
Kjell Søbak

**Kjell Søbak** (født 1957) er en norsk tidligere skiskytter. Under OL 1984 i Sarajevo tok Søbak sølv med det norske stafettlaget, sammen med Eirik Kvalfoss, Rolf Storsveen og Odd Lirhus. I de samme lekene kom han på fjerdeplass på sprinten.

To ganger har han kommet blant de tre beste i sammendraget i verdenscupen: Han ble nummer tre i 1980/81 og i 1981/82.

## Verdenscupseire

## Referanser


## Litteratur
* 

## Eksterne lenker
*
Rolf Storsveen

**Rolf Storsveen** (født 22. april 1959 i Elverum) er en norsk tidligere skiskytter. Under OL 1984 i Sarajevo var han med på å ta sølv på stafetten. På laget gikk også Kjell Søbak, Odd Lirhus og Eirik Kvalfoss. I de samme lekene kom han på sjetteplass på 20 km.

Han har også en sølvmedalje i stafett fra VM 1982 i Minsk. De øvrige deltakerne på det norske laget var de samme som OL-medaljørene nevnt over.

## Eksterne lenker
*
Vigra Idrettslag

**Vigra Idrettslag** (stiftet i 1944) holder til på øya Vigra i Giske kommune. Idrettslaget har per 2020 undergrupper i idrettene badminton, bueskyting, fotball og håndball.

## Historikk
Vigra IL ble dannet gjennom sammenslåing av Roald idrettslag (stiftet 1907) og Vigra idrottslag (stiftet 1944). Sammenslåingen ble vedtatt høsten 1961 på et møte som fant sted på «Vikingen».

## Idrettsanlegg
*Rota stadion – Kunstgressbane (H4PC+6Q Roald)
*Synnes stadion – Gressbane og grusbane (G3V2+PH Vigra)
* Vigrahallen – Kunstgressbane og håndballbane (Postvegen 457 / H4F8+CJ Vigra)

## Statistikk
### Bueskyting – plasseringer norske mesterskap

### Fotball – Sluttplasseringer i nyere tid

## Eksterne lenker
*
Bismarckstraße (Berlin-Charlottenburg)

**Bismarckstraße** er en gate i Charlottenburg i Berlin, mellom Sophie-Charlotte-Platz og Ernst-Reuter-Platz. Den ble oppkalt etter statsmannen Otto von Bismarck. Gaten er en forlengelse av Unter den Linden, Straße des 17. Juni, og går ved Sophie-Charlotte-Platz over i Kaiserdamm. Gaten er en del av øst-vestforbindelsen fra Berlin byslott over Heerstrasse til Spandau. Gaten er idag del av Bundesstraße B2 og B5 gjennom Berlin.

Langs gaten ligger Deutsche Oper Berlin (nr. 37) og Schillertheater (nr. 110). I 1967 fant studentopptøyer sted i gaten, og i den forbindelse ble studenten Benno Ohnesorg skutt av politiet i nærheten av operaen. Det er reist en minnestein over Ohnesorg på stedet. Langs gaten ligger også Finanzamt Charlottenburg.

Det finnes tre u-banestasjoner i kort avstand: Sophie-Charlotte-Platz (U2), Bismarckstraße (U2 U7) og Deutsche Oper (U2)

## Bildegalleri

Fil:Deutsche Oper Berlin. Ansicht von Südosten.jpg|Deutsche Oper i Bismarkstrasse 37.
Fil:Schillertheater Berlin 02-14.jpg|Schillertheater i Bismarkstrasse 110.
Fil:Tod des Demonstranten.jpg|Minnesmerket over Benno Ohnesorg.


## Referanser
Sophie-Charlotte-Platz undergrunnsstasjon

**Sophie-Charlotte-Platz undergrunnsstasjon** er en stasjon på linjen U2 i Berlins undergrunnsbane. Stasjonen ligger under Kaiserdamm og syd for Sophie-Charlottenburg-Platz, og ble åpnet 29. mars 1908.
Fylkesvei 529 (Akershus)

**Fylkesvei 529 i Akershus** gikk mellom Møllerstad og Engelstad i Nannestad.

Traséer: Engelstad – Nannestad kirke (3,8&nbsp;km), Skivulstad – Møllerstad (4,7&nbsp;km)

2019 ble veien erstattet av fylkesvei 1608 og fylkesvei 1611.

## Kommuner og knutepunkter

## Referanser


## Eksterne lenker
* Vegvesenets vegkart
Truls Wyller

**Truls Egil Wyller** (født 20. september 1951) er en norsk professor emeritus i filosofi ved Norges teknisk-naturvitenskapelige universitet i Trondheim. Han er sønn av Egil A. Wyller.

Wyller har særlig arbeidet med tidens og rommets filosofi, Immanuel Kant, Ludwig Wittgenstein, etikk og politisk filosofi. Han har forfattet en rekke bøker, vitenskapelige og populærvitenskapelige artikler og aviskronikker. (jf. oversikt i Cristin)

## Politisk engasjement
Wyller var tidlig politisk engasjert, og ble medlem av Sosialistisk Folkeparti i 1968. I 1971 ble han medlem av sentralstyret i partiets ungdomsorganisasjon, SFU. I 1974 meldte han seg inn i studentorganisasjonen Kommunistisk Universitetslag ved Universitetet i Oslo. Han var en periode redaktør for organisasjonens avis *Gnisten*, og han sto på slutten av 1970-årene som redaktør for Kommunistisk Arbeiderforbunds avis *Den røde arbeideren* og tidsskriftet *[[Gnist (tidsskrift)|Røde Fane]]*. Senere har han på flere områder distansert seg fra norsk venstreside.

## Bibliografi
* *Tanker, tid og ting*. Dreyers forlag, Oslo 2023
* *Tanke og Handling* (medforfattere Dagfinn og Magne Dybvig), Fagbokforlaget 2019.
**Hva er tid* i Universitetsforlaget serie *[[Hva er-bøkene|Hva er]]* (Tysk utgave «Was ist Zeit?» Stuttgart: Reclam Verlag 2016; engelsk utgave "What is Time?", London: Reaktion Books 2020)
* *The Size of Things*. Mentis Verlag, Paderborn 2010
* *Tid og rom. Et filosofisk essay*. Universitetsforlaget, Oslo 2006
* *Å dø for staten: kritisk perspektiv på rettferdig krig*. Abstrakt Folag, Oslo 2003
* *Objektivitet og jeg-bevissthet: en aktualisering av Immanuel Kants filosofi*. Cappelen Akademisk Forlag, Oslo 2000
* *Etikkens historie: en systematisk framstilling*. Cappelen Akademisk Forlag, Oslo 1996 (Tysk utgave Mentis Verlag, Paderborn 2002)
* *Indexikalische Gedanken: über den Gegenstandsbezug in der raumzeitlichen Erkenntnis*. Verlag Karl Alber, Freiburg 1994

## Referanser


## Eksterne lenker
*
* Institutt for filosofi og religionsvitenskap ved NTNU
Revolusjonær Kamp

**Revolusjonær Kamp**  (gresk: Επαναστατικός Αγώνας, Epanastatikos Agonas — EA) var en gresk venstreradikal paramilitær gruppe. Det er den mest kjente greske terrorgruppen. Gruppen oppstod i rundt 2003, året etter at *[[Revolusjonær organisasjon 17. november|17. november]]* ble oppløst. Revolusjonær Kamp har en lignende agenda som November 17, men ingen relasjoner mellom de to gruppene er kjent. Lite informasjon finnes om gruppen. Verken størrelse eller lederskap er kjent. 

## Aksjoner
Ingen liv har gått tapt i noen av angrepene.
* 6. september 2003 – Bombeangrep på en rettsbygning i Athen.
* Våren 2004 – Bombeangrep på mot en politistasjon i Athen.
* 12. desember 2005 – Angrep på det greske finansdepartementet.
* 30. mai 2006 – Feilslått attentat mot den greske kulturministeren George Voulgarakis.
* 12. januar 2007 – Rakettangrep på den amerikanske ambassaden i Athen. 

## Referanser


## Eksterne lenker
* Revolusjonær Kamp  (PDF)
* Revolusjonær Kamp
* Group profile: Revolutionary Struggle - MIPT Terrorism Database
* Terrorgruppe med rulleblad – nrk.no
Sitte i hocke

**Sitte i hocke** (ofte feilaktig skrevet og sagt som «hockey») er et uttrykk brukt om å sitte sammenkrøket, med bøyde knær og foroverbøyd overkropp. Uttrykket brukes ofte i skisport, særlig alpint. Uttrykket har ingenting med idretten hockey å gjøre, men kommer av tysk *hocke* – å **sitte på huk**.

## Referanser
Fylkesvei 528 (Akershus)

**Fylkesvei 528 i Akershus** gikk mellom fylkesgrensen ved Leirsjølia og Maura i Nannestad. Veiens lengde var 13,2&nbsp;km.

2019 ble veien del av fylkesvei 1606 og fylkesvei 1609.

## Kommuner og knutepunkter

## Referanser


## Eksterne lenker
* Vegvesenets vegkart
Prinsesse Zelda

**Prinsesse Zelda** (プリンセス ゼルダ, *Purinsesu Zeruda*) er en fiktiv videospillfigur i ''The Legend of Zelda''-serien. Hun er et medlem av Hyrules kongefamilie og spiller en viktig rolle i Hyrules historie. Selv om navnet hennes er i seriens tittel, kontrollerer spilleren helten Link. På et eller annet vis blir Zelda ofte kidnapped eller fengslet av Ganon, også kjent som Ganondorf. I noen spill opptrer hun som en av vismennene. Hun har også i senere spill blitt fremstilt som en profet. I *[[The Legend of Zelda: Ocarina of Time|Ocarina of Time]]* og *[[The Legend of Zelda: The Minish Cap|The Minish Cap]]* viste hun også andre magiske krefter, som for eksempel sterke angrep og kraftfelt. Skaperen Shigeru Miyamoto har sagt at hennes navn var inspirert av Zelda Fitzgerald, kona til forfatteren F. Scott Fitzgerald.
## Referanser
Fylkesvei 3 (Oppland)

**Fylkesvei 3 i Oppland** gikk mellom Velofoss i Jevnaker og Kjørven i Lunner. Veiens lengde var 7,7&nbsp;km.

2019 ble veien erstattet av fylkesvei 2274 og fylkesvei 2278.

## Kommuner og knutepunkter

*Grindvollgata mot Grindvoll stasjon, og mot  Olerud

## Referanser


## Eksterne lenker
* Vegvesenets vegkart
Fylkesvei 5 (Oppland)

**Fylkesvei 5 i Oppland** gikk mellom Vestern og Kalvsjø i Lunner. Veiens lengde var 9,7&nbsp;km.

2019 ble veien erstattet av fylkesvei 2282 og fylkesvei 2294.

## Kommuner og knutepunkter

## Referanser


## Eksterne lenker
* Vegvesenets vegkart
Visen om vesle Hoa

***Visen om vesle Hoa*** er en barnesang skrevet av den norske tegneren og forfatteren Thorbjørn Egner. Sangen dukket første gang opp på grammofonplaten «Sjørøvervise»/«Vesle Hoa var en hottentott» i 1954 med skuespilleren Henki Kolstad og sangkvartetten The Monn Keys. Teksten ble også utgitt i visesamlingen *Kaptein Sorte Bill* samme år. Visa handler om «en liten negergutt som hette Vesle Hoa» som redder stammen sin fra et angrep av røverne i Babustammen, «for han var en ekte hottentott».

## Omstridt
I 1990-årene begynte en heftig debatt både om bruk av ord som «neger» og «hottentott», og om beskrivelsene av folkeslag fra Afrika sør for Sahara. Også *Vesle Hoa* ble trukket inn i debatten. I 1994 ble sangen kalt «en grovt rasistisk skildring av negre». I 2006 bestemte Cappelen forlag og Egners familie, som er rettighetshavere til Egners verk, at sangen skulle fjernes fra nye opplag av Egners visebok *Kaptein Sorte Bill og 40 andre Egnerviser*.  Begrunnelsen var at teksten i dag kan misforstås som en eksotiserende og rasistisk skildring av afrikanere, og derfor kan såre noen. Avgjørelsen var omstridt og ble av kritikere beskrevet som sensur av norsk kulturhistorie. Blant kritikerne var Språkrådet, hvor direktør Sylfest Lomheim mente at «folk er rett og slett blitt redde for å snakke, og det er alvorlig». Aftenpostens Per Egil Hegge sammenlignet det med sensuren av litteratur i Sovjetunionen, hvor et bilde av tsaren på veggen for eksempel ble omskrevet til «bestefar på veggen» i et av Pusjkins verk.

Visesamlingen ble utgitt i 2007 uten Vesle Hoa, da under navnet *Kaptein Sorte Bill og andre kjente Egner-viser*.

Etter beskyldningene om rasisme ble sangen modifisert eller modernisert flere ganger – eller spilt som instrumental, hvor en unngår problemet med ord og uttrykk som kan virke støtende.

## Referanser


## Eksterne lenker
* T. Hylland Eriksen: Forsvar for avgjørelsen
* Tonje Vold/Norsk Barnebokinstitutt 18.10.2012: ''Egner og «neger». Et tilbakeblikk på debatten om «Visen om Vesle Hoa»''
Khoikhoi

**Khoikhoi**-folkene («Folkefolk», mindre nøyaktig «menn av menn»), tidligere kjent ved det nedsettende uttrykket **hottentotter**, lever i det sørlige Afrika og inngår i khoisangruppen, der de regnes å være beslektet med san-folket. Disse tilhører kapoidene, urbefolkningen i det sørlige Afrika. Tradisjonelt har khoikhoiene vært gjetere, men også livnært seg som jegere og samlere. Den tradisjonelle religionen er animisme.

Begrepet *hottentott* er omstridt. Det er alminnelig antatt at navnet er av nederlandsk opprinnelse og at det ble tatt i bruk av nederlandskættede boere (eller *[[afrikandere]]*). Begrepet henviser til en særegenhet ved språket til folkeslaget, såkalte klikkelyder. Uttrykket har vært sett på som sterkt nedsettende (se rasisme), men blir brukt i en del eldre litteratur og delvis også av khoikoiene selv.

## Se også
*Kapoider
*Neger
*Kaffer

## Referanser
Karl & Co

***Karl & Co*** er en norsk komiserie som gikk på TV 2 fra 1998 til 2001 og var skapt av Tore Ryen. Serien var en spin-off fra komiserien *[[Mot i brøstet]]* og ble etterfulgt av den kortlivede *[[Karl III (serie)|Karl III]].*

## Handling
*Karl & Co* omhandler Karls liv etter at han flyttet fra sitt gamle hus til en ny leilighet på Frogner i Oslo.

Seriens bakteppe er at det har skjedd mye siden *[[Mot i brøstet]]*: Henry og Elna har flyttet til Spania og starter etter hvert restauranten Casa Elna Norwega der. Nils og Trine har flyttet inn i den gamle leiligheten til Elna og får etter hvert fire barn; trillingene Ole, Dole og Doffen og Lille-Elna. Målfrid har flyttet til Afrika, og der blir hun forlovet med Malcom. Dette kommer man tilbake til i filmen *[[Tusenårsfesten]]*.

I den nye leiligheten får Karl snart daglige besøk av flere av naboene.

En av naboene er formannen i beboerforeningen Ulf Rasch Ludvigsen (spilt av Knut Lystad), som insisterer på at Karl må sette seg inn i ordensreglene i bygården. Ofte deklamerer han sine nyeste dikt for Karl. Etter hvert blir han fast gjest til morgenkaffen hos Karl. Ulfs ektefelle Magda blir ofte omtalt, uten at hun på noe tidspunkt gestaltes av noen skuespiller; hun blir skildret som overvektig og den som bestemmer i parforholdet. 

Vaktmesteren i bygården heter Daniel Gasman Smestad (spilt av Harald Heide-Steen). Smestad er lite egnet for jobben, og hver gang han er hos Karl forsyner han seg med en pils fra kjøleskapet. Fru Franzen (spilt av Grethe Kausland) er ansatt for å gjøre rent i gården, men som oftest slår hun seg ned i sofaen til Karl med en konjakk og TV-seriene ''Glamour'' eller ''Hotel Cæsar''. Hun er lettrørt og gråter ofte.

Karls søster Vigdis (spilt av Minken Fosheim) er skilt og kommer stadig til Karl med en ny kjæreste som hun vil ha Karls mening om. Som oftest er det gitarspillende Torstein – i Eldar Vågans skikkelse – som må vises fram. Vigdis er veldig positiv, men ikke veldig intelligent. Moren til Karl og Vigdis (spilt av Wenche Foss) har flyttet tilbake til Norge etter mange år i USA. Moren er 75 år, men svært ung til sinns. Hun er bare med i første sesong.

## Rolleliste

## Episoder

## Referanser


## Eksterne lenker
*
Olivier Bernard

**Olivier Bernard** (født 14. oktober 1979 i Paris) er en fransk fotballspiller, som blant annet spilte for Premier League-klubben Newcastle United. Bernard var venstreback.

Den første perioden i Newcastle startet i 2000, da han kom fra den franske klubben Lyon i 2000. I 2000/01-sesongen var han på lån hos Darlington. Han hadde en fin utvikling mens han var i Newcastle.

I 2005 ble klubb og spiller uenige om kontraktsbetingelsene, og Bernard stod fri til å gå gratis etter å ha forlatt klubben i januar 2005. Han signerte da for Southampton på en fem-måneders-kontrakt.

Southampton rykket ned til The Championship samme sesong, og Bernards utløpte kontrakt ble ikke fornyet. 1. september 2005 skrev han under på en toårs-kontrakt med Rangers.

Her ble han ikke ut kontraktsperioden. Etter bare ni kamper for den skotske klubben den første sesongen fikk Rangers Paul Le Guen som ny manager, og Bernard fikk sparken.

Den 1. september 2006 signerte han på ny for Newcastle United, til mange supporteres glede. Han avslo et tilbud fra Leeds United for å kunne gå til sin tidligere klubb.

Hans andre periode i Nordøst-England ble ikke slik han håpet på. Hans svake form hindret ham i å spille tidlig i sesongen, mens skader holdt ham ute resten av sesongen. Det ble klart at Glenn Roeder ikke ville gi ham en ny kontrakt, og dermed må Bernard finne seg en ny arbeidsgiver sommeren 2007.

Roeder fikk sparken før sesongen var over, men dessverre for Bernard ville heller ikke den nye sjefen, Sam Allardyce, ha ham med seg videre.

Etter å ha blitt sluppet fra Newcastle, trente Bernard med Toronto FC for å holde formen ved like. Senere måtte Bernard legge opp på grunn av en hofteskade, og i et intervju i 2011 ga han Graeme Souness skylden for at han måtte legge opp.

## Referanser


## Eksterne lenker
*
Fylkesvei 2290

**Fylkesvei 2290** går mellom Berge og Solvang i Lunner.

Frem til 2019 hadde veien betegnelsen fylkesvei 15 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 2888

**Fylkesvei 2888 ** (**Viulveien**) går fra krysset (Hvalsmokrysset) mot Hvalsmoveien og Eggemoveien langs E16 mellom Hønengata i Hønefoss og Jevnaker i Oppland og fører blant annet til Hvalsmoen leir og Viul i Ringerike.

Før regionsreformen trådte i kraft 1. januar 2010 hadde veien betegnelsen fylkesvei 165.

Frem til 2019 hadde veien betegnelsen fylkesvei 180 (Buskerud).

## Kommuner og knutepunkter

*Hvalsmoen leir

* 
*Hval stasjon

## Bildegalleri

Viulveien 192, Ringerike (2).jpg|Viulveien 192.
Viul hovedgård.jpg|Viul hovedgård, Viulveien 300.
Viulveien 220, Ringerike.jpg|Viulveien 220.
Bro ved Viul Hovedgård, Ringerike.jpg|Broen ved Viul Hovedgård.


## Referanser




## Eksterne lenker
* Vegvesenets vegkart 
*
Fylkesvei 2868

**Fylkesvei 2868** går mellom Hønefoss stasjon og Stangs gate i Hønefoss, Ringerike.

Traséer: Meieriet – Helsehuset (0,9&nbsp;km), Norderhovs gate (185 m).

Strekningen ble fastlagt 2019, og består av det meste av den tidligere fylkesvei 169 (Buskerud). Traséen gjennom Storgata har fått eget nummer fylkesvei 2869.

## Kommuner og knutepunkter

## Referanser




## Eksterne lenker
* Vegvesenets vegkart 
*
Kirk Hinrich

**Kirk James Hinrich** (født 1981) er en amerikansk basketballspiller som spiller for Chicago Bulls i NBA.

Hinrich spiller guard på banen. Mange mener hans sterkeste sider er evnen til å treffe mange og viktige 3-poengsskudd.

## Statistikker fra NBA-karrieren
### Tegnforklaring

### Sesongspill

### Sluttspill

## Referanser


## Kilder
* 

## Eksterne lenker
*
Hos Martin

***Hos Martin*** er en norsk situasjonskomedie som gikk på TV 2 fra 2004 til 2005.

## Handling
Sven Nordin spiller Martin Amundsen, en alminnelig og ukomplisert mann som driver sin egen kafé. Denne ligger i Normannsgate 44 på Kampen, rett foran Kampen kirke. Martin er gift med Elisabeth Solvang, spilt av Henriette Lien. Elisabeth er ei bestemt og konservativ dame som gjerne vil ha det siste ordet. Nils Vogt er teaterskuespilleren Lars Viktor Hegerman Grosh, venn av paret og stamgjest i Martins café. I sesong tre har Elisabeth flyttet til Bergen. Da bli vi kjent med Nora som driver en bokhandel.

## Om serien

Trivia: Normannsgate 44 på Kampen har vært brukt som filmkafé før, i Olsen-Banden ved navn Café Lefsa. 

Skaperen av serien er Bjarni Thorsson og regi er ved Endre Bjørnsen. Serien kom ut på DVD 16. januar 2008, men er ikke i salg lenger.

## Rolleliste

## Episoder

## Episodeguide
### Sesong 1

### Sesong 2

### Sesong 3

## Referanser


## Eksterne lenker
*
Broadway News

**Broadway News** var en popgruppe fra Oslo som ble startet rundt 1978. 

Den første tiden bestod bandet av Mikkel Magnus på vokal, Steinar Engdal, Trond Ødegård, Torstein Bieler, Tommy Aaslie og Jan Erik Løken.

Bandet hadde med seg tre dansere på scenen da de i 1979 vant Oslo-finalen i NM i rock i Chateau Neuf, og deretter landsfinalen den 30. juli 1979 på Jordal Amfi. Sammen med danserne dro bandet deretter på norgesturné. Mikkel Magnus gikk ut av gruppen samme år, og Lage Fosheim ble bandets nye vokalist og tekstforfatter. 

I 1980 ga Broadway News ut sin første plate, og keyboardisten Trond Ødegård sluttet i bandet. Broadway News besluttet å opptre uten dansere videre, og innen utgangen av året ga de ut nok et album. 

I 1981 ble gruppen oppløst, men kort tid etter videreførte Fosheim bandnavnet sammen med fem nye musikere: Bjørn Kristensen, Bengt Olsson, Eivind Rølles, Kjell Trøsvik og Kjetil Rindal. Med denne nye sammensetningen skiftet bandet også musikalsk profil, ved å innføre latin­amerikanske rytmer. Den nye singelen «Morgenda'n er vår»/«Se på meg» ble gitt ut i september 1981, med et klart latinamerikansk preg slik Fosheim hadde tatt initiativet til. Singelen ble fulgt opp av albumet *Banco*. Broadway News bidro også med et spor på albumet *[[Blodige strenger]]* i 1981, en samleplate med norske rocke-, pop- og new wave band satt sammen av musikkavisa ''Puls''.

Broadway News ble oppløst for godt i 1982, etter å ha gitt ut tre album. Fosheim og Rølles slo gjennom som The Monroes året etter. Mikkel Magnus og Torstein Bieler gikk videre som soloartister og ga ut hvert sitt album.

## Diskografi
*1980: *[[Broadway News (album)|Broadway News]]* (album), Snowflake
*1980: *[[Falske fjes]]* (album), Snowflake
*1981: *[[Banco (album)|Banco]]* (album), Snowflake
*1984: *[[Beste Vol. 1]]* (samlealbum)

## Referanser


## Eksterne lenker
*
PVC (band)

**PVC** var en rockegruppe fra Oslo, startet i april 1980. 

## Biografi
Bandet var et av de første som startet sin egen label, og utviklet seg i løpet av et par år fra pønk til synthbasert dysterrock. Inspirasjonskildene innbefattet såpass forskjellige samtidsband som Joy Division, The Residents og Pere Ubu. 

Våren 1980 debuterte bandet med singelen *Sykebil/Gråstein*. Besetningen bestod da av Rune Martinsen, Jørn Loe, Hans Christian Andersen, Nils Petter Jensen og Svein Dahl. Opplaget på 500 eksemplarer ble utsolgt før året var omme. Snart ble vokalen overtatt av Bitten Forsudd og høsten 1981 kom neste utgivelse, *Galehus*.

I 1981 kom en mini-LP; *Emilie Berliner*. Bandets medlemmer var da Forsudd, Martinsen, Loe og Eivind Rølles på slagverk. Da neste mini-LP, *...confront...confront*, kom i 1982 var det bare Martinsen og Loe igjen av medlemmene. Knut-Erik Sandlie hadde tatt over etter Forsudd, som samme år startet Garden of Delight. Rølles ble med i Broadway News og Johnny Styve fra Gumm Gakk A/S tok hans plass. Ganske snart tok Oddvar Karlsmyr som trommeslager. Bandet ble oppløst senere i 1982.

## Bandmedlemmers betydning
Flere av tidligere medlemmer i PVC fikk betydning innenfor norsk musikk etterhvert. Bitten Forsudd spilte senere i Love Deniers, Vera Cruice, Garden of Delight (noe som også gjelder Johnny Styve) og Einmal kommt die Liebe. Oddvar Karlsmyr ble senere med i . Eivind Rølles ble med i Broadway News, senere i Monroes og var deretter sjef for BMG Norge og markedsjef for EMI Norge. Knut-Erik Sandlie var senere med i MMI (Multi Media Incest)

## Utgivelser
**«Sykebil»/«Gråstein»* (Plæstik, 1980)
**Galehus* (Plæstik, 1981)
**[[Emile Berliner (album)|Emile Berliner]]* (Plæstik, 1981)
**... confront ... confront ...* (Plastic, 1982) 
**«Who's That Man»/«S&M»* (Plastic, 1982).

## Eksterne lenker
* 
*  Artikkel på mic.no
*  Bloggen Muzakk
Østfold vernepleierhøgskole

**Østfold vernepleierhøgskole** var en høgskole for utdanning av vernepleiere. Skolen ble opprettet i Fredrikstad i 1980, og gikk inn i etableringen av Høgskolen i Østfold i 1994. 

Erling Loraas var rektor i hele den perioden skolen var en selvstendig enhet.
Zenwalk Linux

**Zenwalk Linux** (tidligere kalt Minislack) var originalt en Slackware-basert GNU/Linux-distribusjon stiftet av Jean-Philippe Guillemin. Men distribusjonen har blitt veldig annerledes enn Slackware på mange måter, men er fortsatt kompatibel med Slackwares binære installasjonspakker. Det er nå en linux-distribusjon som kan brukes til flere formål, men har som mål å være liten og rask, ved å bruke kun en applikasjon per arbeidsoppgave, med fokus på internettapplikasjoner, multimedia og programmeringsverktøy. Zenwalk kommer med mange spesialtilpassede verktøy, designet for både nybegynnere og mer avanserte brukere, ettersom den tilbyr systemkonfigurasjon ved hjelp av både grafiske- og kommandolinjebaserte verktøy.

## Referanser


## Eksterne lenker
*
Berserk mot Nordpolen

***Berserk mot Nordpolen*** er en dokumentarserie som gikk på NRK TV fra 10. september 2003, regissert av Kaare Skard, Jarle Andhøy og Håkon Noodt.

Serien følger Alex Rosén, Jarle Andhøy, Espen Tarberg og David Mercy på deres reise i en seilbåt av typen Albin Vega. Turen gikk over to sesonger, somrene 2001 og 2002. Underveis besøkte følget Færøyene, Nord-Norge, Svalbard og seilte gjennom Kvitsjøen og kanalen til St. Petersburg, og tilbake til Færøyene. Den samme reisen er beskrevet i boken *Med Berserk til Valhall*. Jarle Andhøy, som var kaptein om bord, ble senere domfelt og bøtelagt for å for å ha gått i land på Svalbard uten forsikring, og for å ha søkt kontakt med isbjørn. For det siste forholdet ble også David Mercy ettersøkt i Norge.

## Referanser
Fylkesvei 2832

**Fylkesvei 2832 ** går mellom Vike og Åmot i Modum.

Frem til 2019 hadde veien betegnelsen fylkesvei 144 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Vasilij Ippolitov

**Vasilij Afanasjevitsj Ippolitov** (russisk Василий Афанасьевич Ипполитов, 1892–1957) var en russisk/sovjetrussisk skøyteløper fra Moskva.

Han ble europamester i 1913, russisk mester i 1911 og sovjetrussisk mester i 1923.

I 1913 og 1914 var Ippolitov og Oscar Mathisen de store rivalene på skøytebanen. Ippolitov hadde ligget i hardtrening i Trondheim foran 1913-sesongen, og det store målet var å slå Mathisen. Mathisen gikk av med seieren i de fleste møtene, men Ippolitov slo ham ofte på  meter. I EM i St. Petersburg i 1913 oppnådde endelig Ippolitov også å slå Mathisen sammenlagt og vant mesterskapet.

Ippolitov var også en dyktig syklist, og han ble sovjetrussisk mester sykling i 1923. Også broren Platon var en internasjonal skøyteløper.

## Personlige rekorder
* 500 m – 45,4
* 1&nbsp;500 m – 2.22,2
* 5&nbsp;000 m – 8.41,6
* 10&nbsp;000 m – 17.35,5

## Referanser


## Kilder
*  
* 

## Eksterne lenker
* 
*  Vasilij Ippolitov på www.The-Sports.org
*
Kjeller FF9 Kaje

**Kjeller FF9 Kaje** var et norsk-bygget skole- og speidefly som ble bygget ved Kjeller Flyfabrikk for Hærens flyvevæsen.

FF9 Kaje ble bygget i tre serier mellom 1921 og 1926 i tilsammen 19 eksemplarer. Flykroppen var konstruert i Norge, tegnet av Einar Sem-Jacobsen, mens vingen var lisensbygget av tysk konstruksjon (*Göttingen*-profil). Vingene ble tilvirket i av trespanter kledd med duk. Under vingens midtpunkt mellom øvre og undre vinge var det montert to vertikale trestøtter som var forbundet til flykroppen med to metallstag. Flykroppen var i en fagverkskonsruksjon av furulister kledd med finer og duk. Motorkappen var av aluminium. Understellet bestod av et par hovedhjul plassert i framkant med den undre vingen og en haleski som tok opp belastningen fra kroppens bakre del. Lærer og elev/observatør satt i hver sin åpne sittebrønn i førerkabinen, plassert i tandem.

I den første serien *Kaje I*, som ble bygget i 1921–1922, ble det bygget ti fly. Da Hærens flyvevæsen hadde behov for flere fly, ble byggingen tatt opp igjen i 1925, samtidig ble det innført mindre forandringer, og serien fikk derfor navnet *Kaje II*. Et år senere ble det bygget ytterligere fem eksemplarer som fikk betegnelsen *Kaje III*. Mellom de tre versjonene ble det foretatt mindre endringer; vingespennet, rorflatene og vingeprofilen ble endret basert på erfaringer med foregående modell. Hærens flyvevæsen gjorde også en del tester med å bevæpne flyet, samt forsøk på trådløs kommunikasjon.

Flyet var i bruk frem til 1937. På Norsk Luftfartsmuseum i Bodø finnes et bevart eksemplar utstilt.

## Antall produserte/byggeår
*Kaje I: 10 fly 1921–1922
*Kaje II: 4 fly 1925
*Kaje III: 5 fly 1926.

## Eksterne lenker
* 
* Kaje på Norske luftfartsmuseum
Magesyre

**Magesaft** eller **magesyre** er en fordøyelsessaft som lages i magesekken. Saften består av vann, saltsyre (HCl), kaliumklorid og natriumklorid. Magesaft har normalt en surhetsgrad (pH) på ca. 1-3. Magesyrens viktigste funksjon er å drepe mikroorganismer. Betydningen av dens funksjon i forbindelse med nedbrytning av mat er relativt liten. Derimot er den nødvendig for å omdanne pepsinogen til pepsin, som i sin tur er essensiell for nedbrytning av proteiner.
Alex Rosén, programleder

***Alex Rosén, programleder*** var en norsk humor-serie med Alex Rosén som gikk på NRK1 i 1997. Konseptet var bygd på at Rosen reiste rundt i landet som en Gonzo-journalist og intervjuet kjente personer innen kultur og sport. Han intervjuet også en programlederkollega i hver episode. Hele programmet hadde et humoristisk preg og inneholdt også rekonstruksjoner av hendelse i nyere norsk historie.

Serien ble sendt på fredagskveldene og hadde et seertall på rundt 400 000.

;Intervjuobjekt
*Tande P
*Petter Nome
*Anne-Kat. Hærland
*Tore Strømøy
*Eyvind Solås
*Knut Borge
*Guri Heftye
*Leif A. Lier

## Se også
**[[Folk i farta]]*
**[[Dagen, den er din!]]*

## Referanser


## Eksterne lenker
*
Ståle Huse

**Ståle Huse** (født 1. februar 1970 i Molde) er en norsk forfatter. Han vokste opp i Fræna og utdannet seg til siviløkonom ved Norges handelshøyskole i Bergen. 

I 2005 ble videoinstallasjonen *un beso libre* produsert og utstilt. Dette var et samarbeid mellom Huse og skuespiller Ingrid Solholm. Ståle Huse debuterte skjønnlitterært med romanen *La Zona Rosa* på Oktober forlag høsten 2006. Våren 2010 utkom hans andre roman *Hjemløse barn*. 

## Bibliografi
* *La Zona Rosa* (2006)
* *Hjemløse barn* (2010)

## Referanser
Tagelmust

**Tagelmust** (også **tagelmoust**), også kalt **litham**, er en 3 til 5, men noen ganger opptil 10 meter lang indigo-farget kombinert slør og turban laget av bomull. Den bæres for det meste av mannlige tuareger, men benyttes av og til av menn fra andre stammer. I den senere tid har andre farger også blitt benyttet, og da reserveres indigoslørene til spesielle anledninger.

Tagelmusten er et svært praktisk plagg for regionen, det vil si Sahara, ettersom den både dekker hodet og forhindrer innånding av flyvesand. Fargestoffet indigo mener mange av dem som bærer den dessuten både er helsebringende og vakkert, da oppsamling av indigo i huden hos den som bærer plagget generelt anses å være av det gode. Fordi tagelmusten ofte blir farget ved å dunke tørr indigo inn i den istedenfor den ordinære prosessen grunnet vannmangel, lekker fargen ofte permanent inn i huden hos bæreren. Som en følge av dette blir tuaregene ofte omtalt som «ørkenens blå menn». I Norge var det i gamle dager vanlig å omtale negre som «blåmenn», så kanskje dette uttrykket også har samme opprinnelse.

Blant tuaregfolket blir menn som bærer tagelmust kalt *kel tagelmust*, eller «slørets folk». Tagelmusten bæres kun av voksne menn, og den tas av kun i nærvær av den nærmeste familie. For tuaregmenn blir det ofte sett på som skammelig å vise munn eller nese til fremmede eller folk av høyere rang enn dem selv, og de vil ofte dekke til sine ansiktsdrag med hendene dersom en tagelmust ikke er tilgjengelig. Tagelmusten har også andre kulturelle betydninger ettersom måten den pakkes og foldes ofte er en måte å vise klanstilhørighet og hvilken region man kommer fra, og mørkheten i fargingen viser bærerens velstand.

## Se også
* Palestinaskjerf
* Turban

## Eksterne lenker
*
Folk i farta

***Folk i farta*** er et norsk reise- og portrettprogram med Alex Rosén som gikk på NRK1 i 2001, 2009 og 2011. I dette programmet reiser Rosén rundt om i verden for å møte en rekke personer med norske aner som har gjort karriere i utlandet. Programmet har et humoristisk preg og er laget i «Road Movie»-stil. 

2001-sesongen ble produsert av Dropout Productions for NRK. 

## Kontroverser
### Lorentzens uttalelser
Det vakte en viss oppsikt da Erling Lorentzen i første episode av 2001-sesongen uttalte at «Indianerne er ikke interessert i å arbeide». Lorentzen hevdet videre i programmet at han «er helt uskyldig i utryddingen av regnskogen». Indianerhøvdinger i Espirito Santo-området sørøst i Brasil, som Alex også intervjuet, hevdet imidlertid noe annet. – «Lorentzen sto for fellingen av denne regnskogen», fortalte en 64 år gammel høvding i landsbyen Pau Brasil. En annen høvding hevdet at Lorentzens folk kom med grove trusler mot familien hans.

### Programmet med pornostjernen Gabor
Enda større kontrovers skapte Roséns intervju med pornostjernen Sasha Gabor. Episoden skulle sendes 15. februar 2001, men ble stoppet av NRK med begrunnelsen at Alex Rosén var for lite journalistisk kritisk mot pornobransjen. «Det er faktisk ikke pornoscener som er problemet her», uttalte Hans-Tore Bjerkaas. «Det er mer den formen Alex Rosén står for som blir for lite kritisk. Dette er en kynisk og råtten bransje, og etter vårt syn blir det problematisk når han i sin væremåte enten nærmest identifiserer seg med intervjuobjektene eller er veldig begeistret for dem». De mest grensesprengende og kontroversielle scenene ble også kuttet ut på veien mot det ferdige programmet, uttalte underholdningssjef Tordis Aavatsmark. Prosjektleder for 2001-sesongen, Charlo Halvorsen, uttrykte sterk uenighet i avgjørelsen til sine sjefer. En måned senere ble det imidlertid bestemt at programmet allikevel skulle sendes, og den 15. mars ble episoden sendt like etter midnatt med forord av Charlo Halvorsen.

## Intervjuobjekter

## Referanser


## Eksterne lenker
* Serien på NRK Nett-TV
Mariahilfer Straße

**Mariahilfer Straße** (Mariahilfergaten) er en av de største og mest kjente handlegatene i Wien. Gaten utgjør grensen mellom de to distriktene Mariahilf og Neubau. 

Gaten deles gjerne i «innere Mariahilfer Straße» (indre Mariahilferstraße) og «äußere Mariahilfer Straße» (ytre Mariahilferstraße). Dette er ikke offisielle navn, men er utstrakt i bruk, både av folk og media. 

## Historie

Allerede før Tyrkias første beleiring av Wien i 1529 var dagens Mariahilfer Straße en viktig vei vestover fra Wien. Dette gjenspeiles også i gatens tidligere navn; Kremser Straße (veien til Krems – en by ved Dunau) og Bayerische Landesstraße (Landeveien til Bayern). Lokalt ble også veien kalt Schönbrunner Straße (veien til Schönbrunn). 

I 1663 ble Mariahilfer Straße utnevnt til postgate, noe som økte gatens betydning, og gjorde at det ble etablert flere hoteller her. Under Tyrkias andre beleiring i 1683 ble store deler av bosettingene her ødelagt, men ble senere sakte, men sikker oppbygd igjen. 

Med tiden ble det tidligere jordbruksdistriktet gradvis omgjort til en forstad, som tiltrakk seg håndverkere og handelsfolk. Særlig populært var området rundt dagens Schottenfeldgasse. 

Byggingen av bymuren *Linienwall* lagde inndellingen med Innere og Außere Mariahilferstraße. Før distriktene ble innkorporert i Wien utgjorde også denne gaten et skattemessig skille. Dette skillet ble etter sammenslåingen flyttet til den nye bygrensen. 

I 1826 ble Innere Mariahilferstraße brolagt, og i 1862 fikk den sitt endelige og nåværende navn; Mariahilfer Straße. 

Under byggingen av U-bahn Wiens linje U3 på 1990-tallet og de kaotiske tilstandene som rådde under byggingen dukket det opp mange såkalte "salami-shops". Disse solgte gjerne billige elektriske artikler med lav kvalitet, til de etablerte butikkeiernes store ergrelse. Med de økende husleiene som fulgte ferdigstillelsen av Mariahilfer Straße forsvant imidlertid disse.

## Kjente innbyggere
* Ferdinand Raimund &ndash; dikter, født i nr. 45 i 1790. 
* Josef Strauß &ndash; komponist, født i nr. 65 i 1827.
* Hansi Niese &ndash; skuespillerinne, bodde sammen sin mann i nr. 88a.
* Bruno Marek &ndash; Borgermester i Wien 1965-70, født i nr. 103 i 1900.
* Siegfried Marcus &ndash; Mekaniker og bilpionér, hadde verksted i nr. 107. 
* Alfred Adler &ndash; lege og psykolog, født i nr. 208 i 1870.
Fylkesvei 2752

**Fylkesvei 2752 ** går mellom Fiskum og Sandsbakken i Øvre Eiker.

Frem til 2019 hadde veien betegnelsen fylkesvei 70 (Buskerud).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Blodappelsin

**Blodappelsin** er en betegnelse på appelsin med rødt eller rødstripet fruktkjøtt. Frukten har ofte også mørk oransje eller rødt skall. Blodappelsin er en variant av vanlig appelsin (*Citrus sinensis*). Det er tre hovedvarianter av blodappelsin: Tarocco, Sanguinello og Moro.

Navnet blodappelsin kommer av fargen på saften, som er rød. Fargen kommer fra fargestoffet antocyanin. Den røde fargen dannes imidlertid bare hvis frukten på treet i lengre tid har vært utsatt for kjølige netter.

Frukt- og grønnsakdistributøren Bama markedsførte i 2006 blodappelsiner som **røde appelsiner**. Etter dette skal Bama ha økt salget med 70 prosent.

## Referanser

## Eksterne lenker
*
Franz Frederik Wathén

**Franz Frederik Wathén** (født 30. mars 1878, død 21. oktober 1914) er en tidligere finsk skøyteløper.

Han ble den første finske verdensmester på skøyter da han vant VM-tittelen i Stockholm i 1901. Nordmannen Rudolf Gundersen vant 5000 meter, mens Wathén vant de tre øvrige distansene.

Han ble finsk mester seks år på rad (1899–1904).

## Personlige rekorder
* 500 meter 46,2 
* 1 500 meter 2.30,8 
* 5 000 meter 8.58,0 
* 10 000 meter 18.44,0 

## Referanser


## Eksterne lenker
* 
*
Dagen, den er din!

***Dagen, den er din!*** er en norsk portrettserie med Alex Rosén som gikk på NRK1 i 2001. I dette programmet reiste Alex rundt om i Norge og intervjuet ulike personer som hadde vært i medienes søkelys i tiden før programmet. Intervjuobjektene var Terje Søviknes, Bjarne Brøndbo, Jørn Stubberud, Thomas Robsahm, May Grethe Lerum, Noora Noor og Jahn Teigen.

Programmet hadde et humoristisk og ungdommelig preg og hadde en del likhetstrekk med program som *[[Alex Rosén, programleder‎]]* og *[[Folk i farta]]*. Den ble sendt på onsdager kl. 22:30.

## Referanser


## Eksterne lenker
* Hjemmeside (arkivert av NRK)
Fylkesvei 34 (Telemark)

**Fylkesvei 34 i Telemark** går mellom Skifjelløken i Skien kommune og Hovenga i Porsgrunn.

Før 1. januar 2010 hadde veien betegnelsen fylkesvei 32.

2019 ble veien erstattet av fylkesvei 3272 og fylkesvei 3268.

## Kommuner og knutepunkter

## Referanser


## Eksterne lenker
* Vegvesenets vegkart
Joe Donoghue

**Joseph F. Donoghue** (født 11. februar 1871 i Newburgh i New York, død 1. april 1921) var en amerikansk skøyteløper.

Donoghue ble den første (uoffisielle) verdensmester på skøyter da han vant VM 1891 i Amsterdam. Tre uker tidligere hadde han vunnet det nederlandske mesterskapet. Ved begge anledninger var han suveren og vant alle distansene enkelt.

Joe Donoghue startet sin karriere som skøyteløper på Hudsonelva. I 1887 ble han kåret til mester i staten New York. I 1889 var Donoghue den eneste amerikanske skøyteløperen som deltok i det første uoffisielle verdensmesterskapet i Amsterdam. Han forhindret russeren Aleksandr Panshin fra å bli den første verdensmester ved å slå ham med 7 sekund på den avsluttende distansen, 2 engelske mil. Tiden hans – 6.24,0 – var også verdens beste tid på distansen. 

I 1891 vant Donoghue også det første amerikanske utendørsmesterskapet. Han gjentok dette i 1892, da han også vant det canadiske mesterskapet. Han fortsatte sin karriere som profesjonell skøyteløper.

## Referanser




## Eksterne lenker
* 
*
Helloween (EP)

***Helloween*** er debut-EP-en til speed/power metal-bandet Helloween. Den ble gitt ut i 1985 av Noise Records, og ble fulgt opp av *[[Walls of Jericho]]* samme år. 

I 1988 ble *[[Walls of Jericho]]* gitt ut på CD der sangene fra *Helloween*-EP-en utgjorde de fem første sangene. 

## Sporliste
# «Starlight» (Weikath/Hansen) (5:17)
# «Murderer» (Hansen) (4:26)
# «Warrior» (Hansen) (4:00)
# «Victim of Fate» (Hansen) (6:37)
# «Cry for Freedom» (Weikath/Hansen)  (6:02)

## Besetning
*Kai Hansen – Vokal, gitar
*Michael Weikath – Gitar
*Markus Grosskopf – Bass
*Ingo Schwichtenberg – Trommer

*Uwe Karczewski – Coverdesign
Marcus Thranes gate (Oslo)

:*Se [[Marcus Thranes gate|pekerside]] for flere forekomster av Marcus Thranes gate.*

**Marcus Thranes gate** (13, 2–20) er en gate på Torshov i Oslo. Den går fra Griffenfeldts gate til Christian Michelsens gate og er en del av Ring 2. Den er ca. 0,5 km lang og krysses av Maridalsveien, Sandakerveien og Vogts gate.

Gaten er oppkalt etter Marcus Thrane, som ledet en sosialistisk bevegelse i årene rundt 1850.

## Referanser


## Litteratur
*
Ingvard Havnen

**Ingvard Martin Havnen** (født 1951) er en norsk diplomat, ambassadør og journalist. Han var Norges ambassadør til Danmark fra 2012 til 2017. Han var også i perioder ansatt som journalist i NRK. 

Havnen har vært ekspedisjonssjef og leder for internasjonal avdeling ved Statsministerens kontor, ambassadør i Canada (2000-2005) og pressetalsmann i Utenriksdepartementet 1992-2000. Mellom 1998 og 2000 var han også leder for utenriksministerens sekretariat.

Havnen er utdannet cand.polit. med hovedfag i statsvitenskap (1979) fra Universitetet i Oslo. I studietida arbeidet han som journalist, blant annet i NRK. Han var stipendiat i NRK Radio i 1979&ndash;1980, og deretter frilans skøytekommentator fram til 2000. Han begynte i Utenriksdepartementet i 1980. Mellom 1988 og 1990 var han reporter i utenriksavdelingen i NRK.

Havnen er kommandør av St. Olavs Orden og innehar storkorset av den danske Dannebrogordenen.

## Referanser


## Kilder
Regjeringen.no: Ingvard Havnen til Statsministerens kontor (10. juni 2005)

## Eksterne lenker
*
Reinhard Schwarzenberger

**Reinhard Schwarzenberger** (født 7. januar 1977 i Saalfelden) er en tidligere østerriksk skihopper.

I sesongen 1995/1996 kom han på tredjeplass sammenlagt i hoppuka. Denne sesongen oppnådde han også sin beste sammenlagtplassering i verdenscupen (9.-plass). Han har to verdenscupseiere. En i Oberstdorf i 1995 og en i Garmisch-Partenkirchen året etter. Begge i hoppuka.

Han har to bronsemedaljer fra laghopping i internasjonale mesterskap, fra OL 1998 i Nagano og VM 1999 i Ramsau.

## Referanser


## Eksterne lenker
*
George Baker Selection

**George Baker Selection** var en nederlandsk popgruppe som hadde sin opprinnelse da Hans Bouwens, med scenenavnet George Baker, i 1967 ble medlem av *Soul Inventions*. I 1968 byttet bandet navn til George Baker Selection, og året etter gjorde de audition for plateselskapet «Negram». Dette ga dem muligheten til å spille inn tre numre med produsenten Richard Dubois. Bandets første internasjonale hitsingle var *Little Green Bag* (1969), et psykedelisk-rock-nummer, som klatret til femteplass på «U.S. Billboard Top 100». Den neste fikk de i 1975 med *[[Paloma Blanca (sang)|Una Paloma Blanca]]* som ble solgt i over ni millioner eksemplarer og tok førsteplassen i de fleste landene. Bandet er det eneste, utenom The Beatles, som har hatt tre singler på topplassering på rad på den nederlandske hitlisten. Totalt har bandet solgt mer enn 20 millioner plater over hele verden.

I 1982 ble *Una Paloma Blanca* brukt i fjernsynsfilmen *[[The Executioner's Song]]*. I 1992 gikk «Little Green Bag» igjen til topps på de internasjonale listene etter at den hadde blitt brukt av Quentin Tarantino i filmen *[[De hensynsløse (1992)|Reservoir Dogs]]*, sangen har også blitt brukt som kjenningsmelodi i den chilenske telenovelaen «Machos».  

## Medlemmer
* Hans Bouwens (George Baker); gitar og sang
* George Thé; gitar
* Jan Hop; trommer
* Jacques Greuter; keyboard
* Martin Schoen; bassgitar

## Eksterne lenker
* 
*
Faxe kommune

**Faxe kommune** er en dansk kommune med 37&nbsp;753 innbyggere (2024) i Region Sjælland på Sjælland. Administrasjonssenteret er Haslev.

Kommunen ble etablert i forbindelse med kommunalreformen i 2007 ved sammenslåing av Haslev kommune, Fakse kommune og Rønnede kommune.

## Geografi
### Byer

## Politikk
### Forberedelser til kommunesammenslåingen i 2007
Etter kommunalvalget 15. november 2005 ble Fakses borgermester René Tuekær valgt til borgermester for den nye sammenslåtte kommunen.

### Borgermestre
* Mikkel Dam (LA) 2026–
* Ole Vive (V) 2018–2025
* Knud Erik Hansen (S) 2010–2017
* René Tuekær (Lokal liste) 2007–2009

### Kommunalrådet

* 

## Noter



## Referanser
 

 

 

 


## Eksterne lenker
* 
* Valgresultater 2005
Bibliothek des Ärztlichen Vereins in Hamburg

**Bibliothek des Ärztlichen Vereins in Hamburg** er et spesialbibliotek for medisin som eies av legekammeret i Hamburg. Det er et av de største medisinske bibliotek i Europa med 120&nbsp;000 titler og 180 tidsskrifter. 

## Historie
Biblioteket ble grunnlagt samtidig med legeforeningen i Hamburg den 2. januar 1816 av dr. Johann Chaufepié, og åpnet i 1817 et offentlig utlån i Johannisstraße. Biblioteket hadde en forsiktig start i et leseværelse, men vokste til over 10&nbsp;000 bind i løpet av de første 25 år. På denne tiden var det svært rikt på både engelske og tyske verker og skaffet seg blant annet en fyldig samling litteratur om kolera, gulfeber og andre infeksjonssykdommer. 

Ved bybrannen i Hamburg i mai 1842 reddet bibliotekaren Friedrich Nikolaus Schrader (1773–1859) med fare for sitt eget liv de mest verdifulle bøkene. Hans egen bolig gikk med i flammene. Etter brannen fikk han hjelp fra hele Europa, og i 1860 var samlingen større enn før brannen. Ved århundreskiftet hadde Hamburg om lag 780&nbsp;000 innbyggere og 590 av disse var leger. Biblioteket hadde nå 50&nbsp;000 bind. Selv om Tyskland de neste hundre årene gjennomgikk to kriger, fortsatte biblioteket å vokse. På grunn av plassmangel kunne man ikke ha alle bøkene på hyllene, eldre bøker lå i magasiner. Men fra 1983 kom man i orden i de lokalene man bruker i dag og fikk plass til den store boksamlingen.

## Eksterne lenker
* Bibliothek des Ärztlichen Vereins in Hamburg
* 120 000 mal Gesundheit und Medizin
Guldborgsund kommune

**Guldborgsund kommune** er en dansk kommune med 59&nbsp;759 innbyggere (2024) i Region Sjælland på Lolland og Falster. Administrasjonssenteret er Nykøbing Falster. 

Kommunen ble opprettet ved kommunalreformen i 2007 og er en sammenslåing av seks tidligere kommuner omkring Guldborg Sund; de fire Falster-kommunene Nykøbing Falster, Nørre Alslev, Stubbekøbing og Sydfalster kommune og de to østlollandske kommunene Nysted og Sakskøbing.

## Geografi
### Byer

## Politikk
### Forberedelser til kommunesammenslåingen i 2007
Etter kommunalvalget 15. november 2005 ble kommunalbestyrelsen (kommunestyret), som i 2006 fungerte som sammenlegningsutvalg, valgt med Sakskøbings borgermester Kaj Petersen som formann.

### Borgermestre
* Simon Hansen (S) 2022–
* John Brædder (Lokal liste, Guldborgsundlisten) 2010–2021
* Kaj Petersen (S) 2007–2009

### Kommunalrådet

* 

## Noter



## Referanser
 

 
 



## Eksterne lenker
* 
* Valgresultater 2005
Kjeller F.F. 6

**Kjeller F.F. 6** var et norsk en-motors jagerfly utviklet for Hærens flyvevæsen. Flyet ble designet av ingeniør Hellesen ved Kjeller Flyfabrikk fra 1919, og det fløy første gang høsten 1921. Motoren var en spansk Hispano-Suiza som ifølge spesifikasjonene skulle yte 150 hk. Disse viste seg imidlertid bare å yte rundt 100 hk, og prototypen oppnådde en hastighet på snaue 100 km/t i stedet for 132 km/t som planlagt. Flyprosjektet ble derfor skrinlagt.

## Eksterne lenker
* Kjeller FF6 (på engelsk)
Odd Fossum

**Odd Jahrmann Fossum** (født 15. desember 1905, død 23. juli 1958) var en norsk fagforeningsmann. Han var kommissarisk leder for den delen av LO som ble kontrollert av Nasjonal Samling (NS) under andre verdenskrig. Han ble avsatt i mars 1945 på grunn av alkoholproblemer. Han ble erstattet av Kåre Rein.

Fossum kom opprinnelig fra det venstreorienterte Hedmark-miljøet innen NS, og hadde meldt seg ut av partiet i 1936 da dette miljøet ble utmanøvrert av mer kapitalvennlige krefter. Han meldte seg ikke inn igjen før i september 1940. Her tilhørte han det arbeidervennlige og til dels erklært sosialistiske miljøet rundt Birger Meidell og Odd Melsom, og i rettsoppgjøret etter krigen ble Fossum beskrevet som en som hadde «en ærlig interesse for arbeidernes ve og vel». I 1949 ble han idømt 7 års tvangsarbeid.

## Referanser
Barak

**Barak** (hebraisk:  – *Bārāq*, «Lyn; skinne»; gresk:  – *Barák*), sønn av Abinoam fra Kadesj i dagens nordlige Israel mot grensen av Libanon. Han var militær leder for hæren til Debora, kvinnelig profet og helt i den hebraiske Bibelen. Barak og Debora er gitt æren for å ha beseiret hæren fra Kanaan ledet av Sisera som i tyve år hadde undertrykket israelittene.

Fortellingen om kanaanittenes nederlag under lederskapet til Dobora og det militære lederskapet til Barak er nedskrevet i prosa (Dommernes bok 4) og gjentatt i poesi med del endringer (Dommernes bok 5), også kjent som «Debora-kvedet». Kapittel 4 gjør Jabin, konge av Hasor (dagens Tell el-Qedah, nær 5&nbsp;km sørvest for Hulaplatået), til hovedfiende, skjønt en framtredende rolle har hans kommandant, Sisera fra Harosheth-ha-goiim (muligens Tell el-'Amr, rundt 19&nbsp;km nordvest for Megiddo.

Debora forutser at Barak vil vinne, men at Sisera vil bli drept av en kvinne (noe som øyensynlig er ydmykende). I slaget ved Taborfjellet kommer et skybrudd som får elven til å flomme over og det gjorde det vanskelig for kanaanittenes stridsvogner å manøvrere. Sisera flyktet og søkte tilflukt i teltet til en kenittisk kvinne ved navn Jael. Hun ga Sisera melk å drikke og deretter falt han i søvn av tretthet. Da slo hun en teltplugg gjennom hodet hans med en hammer slik at han døde. Da Barak kom lot ham få se Sisera død i teltet. Senere beseiret de israelittiske styrkene kong Jabin.

## Se også
*Barack, et mannsnavn

## Referanser
Ham (bibelsk person)

**Ham** (hebraisk:  – *Ḥām*; i eldre oversettelser *Kam*) var ifølge Bibelen sønn av Noah og bror av Sem og Jafet. Sønnene til Ham var Kusj, Misrajim, Put og Kanaan. Gjennom dem ble han stamfar til en rekke folkeslag, deriblant i Afrika, men også i Kanaan og øyer i Middelhavet.

## Referanser


## Eksterne lenker
*